section_heading: Klupska karijera
paragraph_text: Kristijan Bistrović igrao je za koprivnički Slaven u čijoj je omladinskoj školi prošao igrački razvoj.Nogometplus.net Karlo Propadalo: Službeno: Kristijan Bistrović potpisao za CSKA , 12. siječnja 2018. (pristupljeno 6. svibnja 2018.) Za svoj razvitak u kadetima i juniorima zahvaljuje treneru Ivici Sertiću. Polovicom 2015. godine, poslije jedne kadetske utakmice, trener Sertić i ondašnji športski direktor Josip Omrčen-Čeko došli su po Bistrovića i rekli mu da je od sljedećeg dana u kadru prve momčadi s kojom će putovati na gostovanje u Osijek. Poziv je došao neočekivano, a još manje ulazak u igru u 77. minuti. Trener Željko Kopić ga je uveo u seniorski nogomet i dao mu prigodu igrati u seniorskom nogometu. Nekoliko utakmica u prvoj momčadi Slavena ljeta 2017. godine skrenulo je pozornost na nj inozemnih i hrvatskih klubova. Od tada je bio stalno u prvoj momčadi. Najozbiljnija pristigla ponuda je bila ponuda Moskovljana. Dana 12. siječnja 2018. godine potpisao je ugovor za moskovski CSKA.Drava.info Luka Šarlija: ''Kristijan Bistrović: Sve se dogodilo tako brzo! CSKA je klub s ogromnom tradicijom, jedva čekam da vidim kako sve to izgleda'', 12. siječnja 2018. (pristupljeno 6. svibnja 2018.) Neslužbeno, Slaven je za Bistrovića dobio oko 500.000 eura i postotak od eventualnog budućeg transfera. Otkupna klauzula koju je CSKA stavio u ugovor je oko 20 milijuna eura.